पाएं अपने शहर की ताज़ा ख़बरें और फ्री ई-पेपरडाउनलोड करें
छात्र अभिभावक मंच ने दयानंद स्कूल पर अभिभावकाें काे मैसेज भेजकर फीस जमा करवाने के दबाव बनाने का विराेध किया है। मंच का कहना है कि शिक्षा निदेशालय द्वारा दयानंद स्कूल की फीसों के संदर्भ में जारी की गई अधिसूचना के बावजूद अभिभावकों को बार-बार मैसेज भेजकर फीस जमा करवाने के लिए मानसिक दबाव बनाने व जिन बच्चों ने अभी फीस जमा नहीं की ह।
उन्हें ऑनलाइन क्लासेज से बाहर करने का फरमान दिया जा रहा है। मंच ने शिक्षा निदेशक से स्कूल प्रबंधन पर सख्त कार्रवाई करने की मांग की है। मंच दयानंद स्कूल की तानाशाही के खिलाफ 6 मई को शिक्षा निदेशक से मुलाकात करके इस मसले को उठाएगा व स्कूल पर 5 दिसंबर 2019 की अधिसूचना में लिखित आदेश के अनुसार कठोर कार्रवाई की मांग करेगा।
छात्र अभिभावक मंच के संयोजक विजेंद्र मेहरा का कहना है कि दयानंद स्कूल तानाशाही पर उतर आया है। शिक्षा निदेशालय की हालिया अधिसूचना को ठेंगा दिखाकर अभिभावकों को डराने की कोशिश हाे रही है। शिक्षा निदेशालय ने फीसों के संदर्भ में स्कूल से पांच दिन के भीतर जबाव देने को कहा था। जबकि उसके बजाए अभिभावकों की प्रताड़ना शुरू कर दी है।
जिसे किसी भी तरह सहन नहीं किया जाएगा। स्कूल बार-बार अभिभावकों को मैसेज भेजकर व फोन करके पचास से साठ प्रतिशत बढ़ी हुई फीस को जमा करने के लिए दबाव बना रहा है। जो अभिभावक स्कूल की मनमानी फीसों का विरोध कर रहे हैं उनके बच्चों को ऑनलाइन क्लासेज से बाहर करके मानसिक तौर पर प्रताड़ित किया जा रहा है।
निजी स्कूलों का फीस बढ़ोतरी और वार्षिक शुल्क वसूलना निंदनीय, मुख्यमंत्री को भेजा ज्ञापन
रामपुर बुशहर. महामारी के दौर में राजपूत सभा ने मुख्यमंत्री जयराम ठाकुर को ज्ञापन भेज कर प्रदेश के निजी स्कूलों की मनमानी पर रोक लगाने की मांग की है। सभा ने कहा है कि जब बच्चे स्कूल ही नहीं गए तो उनसे वार्षिक शुल्क किस बात वसूला जा रहा है। इस तरह निजी स्कूलों द्वारा की जा रही फीस बढ़ोतरी और वार्षिक शुल्क वसूलने को निंदनीय करार दिया है।
सभा ने सुप्रीम कोर्ट द्वारा राजस्थान के निजी स्कूलों को दिए गए आदेशों को देश भर में लागू करने का मसला उठाया है। सभा ने चेतावनी देते हुए कहा है यदि प्रदेश में इस फैसले पर अमल नहीं लाया जाता तो प्रदेश उच्च न्यायालय का दरवाजा खटखटाया जाएगा।
राजपूत कल्याण सभा आनी के संयोजक दिलसुख ठाकुर ने कहा कि रामपुर स्थित कई निजी स्कूल प्रबंधन मनमाने तरीके से फीस बढ़ोतरी, वार्षिक शुल्क और अभिभावकों पर विशेष दुकानों से किताबें, कॉपियां और वर्दी खरीदने का दबाव बनाया जा रहा है। उन्होंने कहा कि सरकारी स्कूलों में शिक्षा की उपयुक्त सुविधा न होने के कारण अभिभावक निजी स्कूलों में अपने बच्चों को पढ़ा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn